KLASA: 112-03/26-01/2

URBROJ: 2137-88-04-26-8 od 30. rujna 2026.

Na temelju odredbi Zakona o zdravstvenoj zaštiti (“Narodne novine” broj 100/18., 125/19., 147/20., 119/22., 156/22., 33/23., 36/24. i 102/25.), članka 26. Statuta Doma zdravlja Koprivničko-križevačke županije KLASA: 011-02/24-01/2, URBROJ: 2137-88-04-24-1 od 27. rujna 2024. godine, odobrenog Plana specijalizacija Doma zdravlja Koprivničko-križevačke županije za 2026. godinu KLASA: 131-01/26-01/169, URBROJ: 534-10-1/4-26-02 od 30. lipnja 2026. godine, Pravilnika o standardima i načinu prijma specijalizanata („Narodne novine“ broj 94/26. – u daljnjem tekstu: Pravilnik), ravnateljica Doma zdravlja Koprivničko-križevačke županije raspisuje
NATJEČAJ
za prijam u radni odnos doktora medicine radi upućivanja na specijalizaciju iz:
· obiteljske medicine – 3 (tri) pristupnika

· pedijatrije – 1 (jedan) pristupnik

· medicine rada i sporta – 1 (jedan) pristupnik.
Izrazi koji se koriste u tekstu ovog natječaja i imaju rodno značenje, koriste se neutralno i odnose se jednako na muški i ženski rod.
Opći uvjeti koje pristupnici moraju ispunjavati su: 

· završen integrirani prijediplomski i diplomski studij Medicine – doktor medicine

· odobrenje za samostalan rad.
Pristupnik na natječaj obavezno prilaže slijedeću dokumentaciju: 

1. vlastoručno potpisanu prijavu/zamolbu sa naznakom imena i prezimena, naznakom adrese prebivališta/boravišta, naznakom važeće elektroničke pošte i broja telefona ili mob. za kontakt te naznakom vrste specijalizacije za koju se prijavljuje 
2. životopis

3. preslik domovnice ili elektronički zapis iz knjige državljana 

4. preslik osobne iskaznice (s obje strane)

5. preslik diplome 

6. preslik odobrenja za samostalan rad 

7. preslik potvrde o težinskom prosjeku ocjena tijekom studija te duljini trajanja studija

8. presliku potvrde o položenim ispitima na studiju s ocjenama
9. elektronički zapis Hrvatskog zavoda za mirovinsko osiguranje o evidentiranom radnom stažu i radnom odnosu – original (ne stariji od 30 dana) 
10. dokaz radnog iskustva - preslik ugovora o radu ili potvrda poslodavca ako je pristupnik radio u primarnoj zdravstvenoj zaštiti u djelatnosti opće medicine u mreži javne zdravstvene službe/mobilnoj ambulanti doma zdravlja/turističkoj ambulanti doma zdravlja ili bolničkoj zdravstvenoj ustanovi/izvanbolničkoj hitnoj medicini ili u objedinjenom hitnom bolničkom prijmu
11. uvjerenje da se ne vodi kazneni postupak - protiv pristupnika za kaznena djela iz glave XVI. Kaznenog zakona – Kaznena djela protiv spolne slobode i glave XVII. Kaznenog zakona -  Kaznena djela spolnog zlostavljanja i iskorištavanja djeteta (ne stariji od mjesec dana od dana raspisivanja javnog natječaja) – original (ne stariji od 30 dana od dana objave natječaja).
Pristupnik uz prijavu prilaže i ostale dokumente (ako njima raspolaže):

1. presliku nagrade za vrijeme studija (nagrada rektora Sveučilišta ili nagrada dekana medicinskog fakulteta)
2. presliku potvrde o statusu poslijediplomskog doktorskog studija

3. popis objavljenih stručnih i znanstvenih radova u indeksiranim časopisima - obavezno je priložiti potvrdu o indeksiranosti iz knjižnice medicinskog fakulteta, ovjerenu pečatom i potpisom odgovorne osobe - original
4. popis stručnih radova u neindeksiranim časopisima.
Izvornike dokaza o ispunjavanju uvjeta iz natječaja, pristupnici su obvezni predočiti Povjerenstvu na razgovoru. 

Bodovanje i razgovor s Povjerenstvom za odabir pristupnika obaviti će se samo za pristupnike koji su uz prijavu dostavili potpunu dokumentaciju (uredna prijava).
Nepravodobne i nepotpune (neuredne), nečitljive i prijave na stranom jeziku neće se razmatrati i smatra se da prijava nije niti podnijeta te se neće tražiti njihova dopuna.
Pristupnik koji se poziva na pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale pristupnike samo pod jednakim uvjetima. 
Pristupnik koji se poziva na pravo prednosti pri zapošljavanju sukladno članku 102. stavku 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17., 98/19., 84/21. i 156/23.) koji u trenutku podnošenja prijave ispunjava uvjete za ostvarivanje toga prava dužan je priložiti osim dokaza o ispunjavanju traženih uvjeta i sve potrebne dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta utvrđene u članku 103. citiranog Zakona prema popisu koji je dostupan na poveznici Ministarstva hrvatskih branitelja: 

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Pristupnik koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13.,152/14., 39/18. i 32/20.) dužan je osim dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom.
Pristupnik koji se poziva na pravo prednosti pri zapošljavanju sukladno članku 48. stavku 1.-3. Zakona o civilnim stradalnicima iz Domovinskog rata („Narodne novine“ broj: 84/21.) dužan je  osim dokaza o ispunjavanju  traženih uvjeta iz natječaja, priložiti i sve potrebne dokaze o ispunjavanju uvjeta za ostvarivanje prava prednosti pri zapošljavanju i popunjavanju radnog mjesta utvrđene u članku 49. citiranog Zakona prema popisu koji je dostupan na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Pristupnik koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.) dužan je osim dokaza o ispunjavanju traženih uvjeta iz natječaja, priložiti i dokaze o ispunjavanju uvjeta za ostvarivanje prava prednosti pri zapošljavanju navedene u članku 48.f. citiranog Zakona (rješenja nadležnih tijela, rodni list, vjenčani list i dr. dokaze).
Natječaj će se objaviti  u Narodnim novinama, na mrežnoj stranici Ministarstva zdravstva, mrežnoj stranici Doma zdravlja Koprivničko-križevačke županije www.dzkkz.hr i mrežnoj stranici Hrvatskog zavoda za zapošljavanje.
Prijava s dokazima o ispunjavanju uvjeta iz natječaja dostavlja se u roku od 15 dana od dana objave natječaja u Narodnim novinama isključivo preporučenom poštom na adresu: Dom zdravlja Koprivničko-križevačke županije, Trg Dr. Tomislava Bardeka 10, 48000 Koprivnica s naznakom vrste specijalizacije za koju se pristupnik prijavljuju.
Pristupnici moraju za svaku vrstu specijalizacije za koju se natječu predati zasebnu prijavu i cjelokupnu dokumentaciju. Dokumentacija se ne vraća.

Ako se na Natječaj u danom roku ne prijavi dovoljan broj kandidata po svakoj vrsti specijalizacije, natječaj će biti otvoren do popune pojedinog radnog mjesta-specijalizacije.

Povjerenstvo za izbor specijalizanata (dalje u tekstu: Povjerenstvo) provodi cjelokupni postupak sukladno Pravilniku o standardima i načinu prijma specijalizanata.
Lista pristupnika s ukupno ostvarenim bodovima prema standardima iz članka 3. Pravilnika biti će objavljena na mrežnoj stranici Doma zdravlja sukladno propisima kojima se uređuje zaštita osobnih podataka, u roku od 15 dana od dana isteka roka za prijavu na natječaj, a prije provođenja razgovora s pristupnicima.

S pristupnicima koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja Povjerenstvo će obaviti razgovor u roku od 30 dana od dana isteka roka za prijavu na natječaj.
Povjerenstvo će poziv za razgovor pristupnicima dostaviti putem elektroničke pošte.

Za pristupnika koji ne pristupi razgovoru smatrati će se da je povukao prijavu na natječaj.
Sukladno članku 6. Pravilnika i Odluci o načinu i provedbi psihološkog testiranja za prijam na specijalizaciju objavljenoj na mrežnoj stranici Doma zdravlja provodi se psihološko testiranje. 
Ostale objave, obavijesti i rokovi propisani su Pravilnikom o mjerilima za prijam specijalizanata.

Odluku o izboru pristupnika donosi ravnatelj.

Odluka o izboru pristupnika objaviti će se na mrežnoj stranici Doma zdravlja www.dzkkz.hr i smatra se dostavljenom svim pristupnicima osmoga dana od dana objave.
Istodobno s objavom odluke objavljuje se i lista rezultata svih pristupbika s ostvarenim ukupnim brojem bodova.

 S odabranim pristupnikom sklapa se ugovor o radu na neodređeno vrijeme uz probni rad od 6 mjeseci i ugovor o međusobnim pravima i obvezama s osnova specijalizacije.
Za pristupnika koji dostavi prijavu sa dokazima u kojima se nalaze osobni podaci smatra se da je dobrovoljno pristao (dao privolu) da se njegovi podaci prikupljaju i obrađuju radi provedbe ovog natječaja, da je dao privolu na objavu rezultata natječaja, da je dao privolu na objavu imena i prezimena, a sve sukladno Zakonu o provedbi Opće uredbe o zaštiti podataka („Narodne novine“ broj: 42/18.) i Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka.
Pravna osnova za obradu osobnih podataka temelji se na članku 6. stavku 1 (b) i (c) Opće uredbe o zaštiti podataka

Dom zdravlja kao voditelj zbirke osobnih podataka jamči svakom prijavljenom kandidatu da će dostavljenu dokumentaciju/podatke obrađivati u skladu s odredbama pozitivnih propisa koji uređuju zaštitu osobnih podataka i koristiti isključivo u svrhu provođenja ovog natječajnog postupka.

Sve pristigle prijave adekvatno će biti zaštićene od pristupa neovlaštenih osoba te pohranjene i čuvane sukladno uvjetima i rokovima predviđenim Pravilnikom o zaštiti i obradi arhivnog i registaturnog gradiva.
Dom zdravlja pridržava pravo ne donijeti odluku o odabiru pristupnika ili donijeti odluku o djelomičnom odabiru bez posebnog obrazloženja te pridržava pravo poništiti cijeli ili dio natječaja bez ikakve odgovornosti prema pristupnicima.





                                                Dom zdravlja Koprivničko-križevačke županije








